钦定古今图书集成/明伦汇编/闺媛典/第125卷 > 陈可久妻孙氏〈妇孙氏附〉
## 钦定古今图书集成/明伦汇编/闺媛典/第125卷 > 陈可久妻孙氏〈妇孙氏附〉

按《苏州府志》：“孙氏，陈可久妻。本吴中右族，习内仪，生
子思甫襁褓而可久亡。孙年二十八，家贫，织纫育孤。
长娶妇亦孙氏。未几，思亦夭，妇励志效姑守节。姑泣
曰：‘我不幸早丧所天，新妇又不幸如我，我不辱我夫，
新妇亦不辱我子，真我妇矣。姑妇相依，抚孤孙箎成
立，为黄陂主簿。洪武七年，姑年五十六，有司以闻旌’”
表箎构堂。奉母徐有贞作《双节堂铭》。